Diari Oficial de la Generalitat Valenciana


Sumari del DOGV 2416, del 29-12-1994 (1994/833405)

ORDRE de 29 de novembre de 1994, de la Conselleria de Sanitat i Consum, per la qual convoca un concurs públic per a la concessió d'una beca per a formació i col.laboració en els treballs de l'Institut Valencià d'Estudis en Salut Pública.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/29/(1)/dof/vci/html**

### Dades del document

Número de DOGV
:   2416

Data del DOGV
:   29-12-1994

Secció del DOGV
:   DISPOSICIONS GENERALS

Número del document
:   1994/833405


Data del document
:   29-11-1994

Organisme emissor
:   Conselleria de Sanitat i Consum

Tipus de document
:   Ordre

ORDRE de 29 de novembre de 1994, de la Conselleria de Sanitat i Consum, per la qual convoca un concurs públic per a la concessió d'una beca per a formació i col·laboració en els treballs de l'Institut Valencià d'Estudis en Salut Pública.   
És convenient impulsar la formació específica en salut pública i administració sanitària de forma que hi haja professionals capaços de dur a terme aquestes tasques d'importància fonamental. Una de les formes de dur a terme aquesta formació és la del contacte amb la docència i la investigació en aquests camps.  
Per tot això, d'acord amb les competències d'aquesta Conselleria, fent ús de les atribucions que em confereixen l'article 35 de la Llei de la Generalitat Valenciana 5/83, de 30 de desembre, i l'article 8 del Decret 37/1994, de 21 de febrer, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article primer  
Es convoca un concurs públic per a la concessió d'una beca per a titulat superior, per a col·laborar en els treballs específics de l'Institut Valencià d'Estudis de Salut Pública.  
S'aproven les bases que regeixen aquesta convocatòria, que figuren com a annex d'aquesta ordre.  
Article segon  
Aquesta beca serà sufragada a càrrec de l'aplicació pressupostària 41.20.09.3823.906.04.103.03, codi de línia 120, dels pressupostos de la Generalitat Valenciana per a 1995. Aquesta convocatòria i la concessió queden condicionades a l'existència efectiva del crèdit adequat i suficient en els pressupostos esmentats.  
València, 29 de novembre de 1994  
El conseller de Sanitat i Consum,  
JOAQUIN COLOMER SALA  
ANNEX I  
Bases per a la concessió d'una beca per a la formació i col·laboració en els treballs específics de l'Institut Valencià d'Estudis en Salut Pública (IVESP)  
Primera  
La beca objecte d'aquesta convocatòria s'adjudicarà mitjançant un concurs entre els aspirants que reunisquen els requisits següents i els acrediten bé:  
a) Estar en possessió d'un títol universitari superior.  
b) Formació en psicologia de les organitzacions i anàlisi operativa.  
Segona  
Les sol·licituds s'adreçaran al conseller de Sanitat i Consum i es presentaran al Registre General de la Conselleria o mitjançant qualsevol dels procediments previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 15 dies naturals a partir de la publicació d'aquesta convocatòria en el Diari Oficial de la Generalitat Valenciana. S'hi adjuntarà la següent documentació:  
a) Certificat acadèmic personal que acredite la titulació corresponent, on consten les qualificacions obtingudes en cada convocatòria i curs.  
b) Currículum del sol·licitant.  
c) Tota la documentació que es considere pertinent d'adjuntar com a justificació de mèrits personals.  
d) Fotocòpia del DNI i de la targeta del NIF.  
e) Declaració jurada de no incórrer en cap de les incompatibilitats que indica la clàusula sisena d'aquesta convocatòria.  
Tercera  
La beca es concedeix per al perfeccionament professional mitjançant la col·laboració en els treballs propis de l'Institut Valencià d'Estudis en Salut Pública corresponents a l'àrea d'administració i gestió sanitàries, durant un any. Aquest termini es podrà prorrogar per un altre any com a màxim, després d'un informe del Consell Científic de l'IVESP. La quantia de la beca és de 2.367.100 pessetes.  
Quarta  
L'import de la beca serà pagat en 12 lliuraments mensuals, de gener a desembre de 1995, després que la coordinadora de l'IVESP haja lliurat el certificat d'aprofitament.  
Cinquena  
Seran obligacions dels becaris:  
a) Col·laboració en els treballs adients a les seues titulacions i assistència a la docència i la investigació.  
b) Realització del treball encomanat amb dedicació exclusiva.  
c) Un mes abans de l'acabament de la beca, fer una memòria científica i de les activitats dutes a terme durant l'esmentat període.  
Sisena  
La beca és amb dedicació exclusiva. Per tant, serà incompatible amb qualsevol treball remunerat i amb altres activitats que impedisquen el compliment de la finalitat proposada, o amb el gaudi d'altres beques o ajudes similars.  
Setena  
La Conselleria de Sanitat i Consum podrà suspendre una beca concedida quan el beneficiari incomplisca les obligacions contretes.  
Vuitena  
Es constitueix una comissió qualificadora per a l'avaluació dels mèrits dels sol·licitants, integrada per:  
- El secretari general de la Conselleria de Sanitat i Consum o la persona que hi delegue.  
- La directora general de Salut Pública o la persona que hi delegue.  
- El president del Consell Científic de l'IVESP o la persona que hi delegue.  
- La coordinadora de l'IVESP.  
- Dos professors de l'IVESP.  
- La secretària de l'IVESP, com a secretària de la comissió.  
La comissió qualificadora és facultada per a realitzar les comprovacions que considere nec0essàries per tal de qualificar millor els mèrits al·legats. També resoldrà els dubtes que sorgisquen en la interpretació d'aquestes bases, i podrà entrevistar els sol·licitants.  
Acabada l'avaluació dels expedients dels aspirants, la comissió elevarà al conseller de Sanitat i Consum una proposta d'adjudicació, i aquest la resoldrà. La resolució es publicarà en el Diari Oficial de la Generalitat Valenciana.  
La comissió qualificadora podrà també proposar que no siga adjudicada la beca de col·laboració, si considera que no ha hi concursants amb els mèrits suficients.  
Novena  
Els mèrits avaluables per la comissió qualificadora, que caldrà presentar ben justificats, i les puntuacions màximes que se'ls adjudicaran, són:  
a) Currículum: fins a 3 punts.  
b) Entrevista personal: fins a 3 punts. Assolir una puntuació mínima en el currículum serà condició per a accedir a l'entrevista personal. Aquesta puntuació la determinarà la comissió qualificadora.  
Deu  
Es constituirà una borsa integrada pels aspirants que havent superat les dues fases del concurs no resulten adjudicataris de la beca, ordenats segons la puntuació obtinguda. La seua finalitat serà cobrir les vacants que puguen sorgir durant el període de gaudi de la beca.  
Onze  
Les condicions de becari i d'integrant de la borsa de reserva de becaris no estableixen cap tipus de relació laboral amb la Conselleria de Sanitat i Consum, ni comporten cap compromís d'incorporació posterior a les plantilles d'aquesta Conselleria.  
Dotze  
Contra aquesta resolució es podrà interposar un recurs contenciós administratiu, en la forma i els terminis que determinen l'article 57 i següents de la Llei Reguladora de la Jurisdicció Contenciosa Administrativa, de 27 de desembre de 1956, d'acord amb el que preveu la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.


Còpia Permalink ELI